Nucleo (informatica)

Le nucleo es un programma informatic qui es le componente essential de un systema de operation con controlo complete super toto in le systema. Super le majoritate de systemas, illo es un del prime programmas cargate postea poner le computator in marcha (postea le initiocargator). Illo tracta le resto del initiation assi que le requestas de entrata e sortita de software, traducente illos in instructiones processante datos pro le unitate de tractamento central. Illo tracta le memoria e hardware como clavieros, monitores, imprimitores, e altoparlatores.

Le codice critic del nucleo es usualmente cargate in un area protegite del memoria, le qual lo impedi a esser scribite ancora per applicationes o altere, plus partes minor del systema de operation. Le nucleo exeque su labores, como executar processos e tractar interruptiones, in su spatio. In contrasto, toto iste que un usator face es in su spatio: scriber texto in un editor de texto, executar programmas in un interfacie graphic, et cetera. Iste separation impedi le dato del usator e le dato del nucleo de interferer le un le altere e de causar instabilitate e relentamento.

Le interfacie del nucleo es un strata de abstraction basse. Quando un processo face requestas del nucleo, illo es appellate un appello de systema. Le designos de nucleo differe in como illos administra iste appellos e ressources de systema. Un nucleo monolithic executa tote le instructiones del systema de operation in le mesme spatio de adresse pro velocitate. Un micronucleo executa le majoritate del processos in spatio del usator pro modularitate.

Categoria:Systemas de operation
link=https://en.wikipedia.org/wiki/File:Kernel_Layout.svg|thumb|Un nucleo connecte le software de application al hardware de un computator.